רוברט פינסקי

רוברט פינסקי (אנגלית: Robert Pinsky; נולד ב-20 באוקטובר 1940) הוא משורר, מבקר, מתרגם ועורך יהודי-אמריקאי.

ביוגרפיה 
רוברט פינסקי נולד בניו ג'רזי למשפחה יהודית ובילדותו למד מעט יהדות ועברית בבתי ספר יהודיים. למד לתואר ראשון באוניברסיטת ראטגרס ולתואר שני ושלישי באוניברסיטת סטנפורד. בעת לימודיו בסטנפורד התיידד עם המשוררים רוברט האס, ג'ון מתיאס, ואייבור וינטרס. לימים תרגם יחד עם רוברט האס את שירתו של המשורר הפולני הגדול צ'סלב מילוש.

פינסקי היה מראשוני המשוררים האמריקאים שהכירו בכוח העצום של האינטרנט לקידום השירה. הוא יזם והשתתף בכמה מיזמי רשת, אמריקאים וכלל עולמיים, לקידום השירה כשליחה לעולם טוב יותר.

רוברט פינסקי פרסם שישה כרכי שירה שזכו להכרה נרחבת, כיבודים רבים והערכה. לעברית לא תורגם עד כה אף אחד מספריו. שירים בודדים משלו תורגמו בידי כמה מתרגמים, ביניהם יהונתן גפן, ונדפסו בכתבי עת ספרותיים ובאנתולוגיות.

פרסים וציונים שזכה בהם על כתיבתו
 עיטור האקדמיה האמריקאית לשירה.
 עיטור על שמו של המשורר ויליאם קרלוס ויליאמס.
רוברט פינסקי נתמנה ל"משורר הקונגרס" האמריקאי, וכיהן בתפקיד בין שנת 1997 ושנת 2000.

קישורים חיצוניים

 Robert Pinsky@Internet Poetry Archive 
 
 

משוררים אמריקאים
משוררים יהודים
מתרגמים לאנגלית
מתרגמים אמריקאים
עורכים ספרותיים יהודים
סופרים יהודים אמריקאים
מבקרי ספרות יהודים
מבקרי ספרות אמריקאים
סגל אוניברסיטת דיוק
סגל מכללת ולסלי
זוכי מלגת גוגנהיים
בוגרי אוניברסיטת ראטגרס
בעלי תואר דוקטור מאוניברסיטת סטנפורד
אמריקאים שנולדו ב-1940